Зимни олимпийски игри 2014
Двадесет и вторите олимпийски игри се провеждат от 7 до 23 февруари 2014 г. в Сочи, както и в сгт. Красная поляна, Краснодарски край, Русия.

Сочи е избран за домакин на игрите на 4 юли 2007 г. по време на 119-ата сесия на Международния олимпийски комитет в град Гватемала, Гватемала. За първи път Русия е домакин на зимна олимпиада. СССР е домакин на Летните олимпийски игри през 1980 г., проведени в Москва, Руска СФСР. Олимпиадата в Сочи е първата олимпиада в Русия след разпадането на СССР.

Олимпийският огън е запален на 29 септември 2013 г. в Олимпия, Гърция, а на 7 октомври от Москва започва щафетата с него, която посещава всичките 83 региона на Руската федерация и изминава 65 000 км, преди да финишира на 5 февруари 2014 г. в Сочи. Огънят достига Северния полюс, връх Елбрус, бива спуснат в езерото Байкал и бива изпратен в космоса.

7 страни правят своя дебют на зимни олимпийски игри: Доминика, Източен Тимор, Малта, Парагвай, Того, Тонга и Зимбабве.

Кандидатури 
Общо седем града се кандидатират за домакини на игрите: Сочи, Залцбург, Пьонгчанг, София, Хака, Алмати и Боржоми. На 22 юни 2006 г. президентът на МОК Жак Рох обявява имената на трите града кандидати, допуснати до следващия кръг на избора – Сочи, Залцбург и Пьонгчанг.

На сесията в Гватемала през 2007 г. при гласуването, в което вземат участие 97 представители на страните от МОК, след първия тур отпада австрийският град Залцбург. След втория тур побеждава кандидатурата на Сочи, печелейки срещу Пьонгчанг с 4 гласа (51 срещу 47).

Съоръжения

Олимпийски парк Сочи (Крайбрежен клъстер)

Красная поляна (Планински клъстер)

Програма

Церемонии

Церемония по откриването 

Олимпийският факел влиза в стадиона, носен от Мария Шарапова. Щафетата на стадиона включва Алина Кабаева, Елена Исинбаева и Александър Карелин. Олимпийският огън е запален от фигуристката Ирина Роднина и хокейния вратар Владислав Третяк.

По време на церемонията едно от петте, които трябва да прелетят над стадиона, а след това да се отворят и да оформят петте олимпийски кръга, не се отваря.

Олимпийските игри са официално открити от президента на Русия Владимир Путин.

Церемония по закриването

Спортове 
В програмата на зимните олимпийски игри влизат 12 нови дисциплини – ски скокове за жени, халф-пайп свободен стил за мъже и за жени, смесена щафета по биатлон, отборна надпревара по спортни шейни, отборна надпревара по фигурно пързаляне, слоупстайл свободен стил за мъже и за жени, сноуборд слоупстайл за мъже и за жени и сноуборд паралелен слалом за мъже и за жени. По този начин броят на дисциплините достига 98 в 7 вида спорт (15 дисциплини).

Спортовете са под егидата на седем федерации. Това са федерациите по биатлон, бобслей и тобоган, кърлинг, ски, спортни шейни, пързаляне с кънки и хокей на лед.

Препратките в таблицата водят към страницата за съответния спорт на Олимпиадата в Сочи.

* Във фигурното пързаляне се провеждат две състезания по двойки и едно отборно състезание; в биатлона и спортните шейни се провеждат смесени отборни състезания.

Участие на България 

На олимпиадата участват 18 български състезатели в шест спорта.

Знаменосец на българската група спортисти на церемонията по откриването на игрите е Мария Киркова.

Класиране по медали 

Легенда
 Домакин (Русия)

България, очаквано, не взима медал на олимпиадата. Най-доброто представяне е на Александра Жекова, която остава 5-а в сноуборда.

Участващи нации 
Рекорден брой нации – 88, се класират за участие, подобрявайки рекорда от 82, поставен на предишната олимпиада във Ванкувър. Седем държави правят своя дебют на зимни олимпийски игри: Доминика, Източен Тимор, Малта, Парагвай, Того, Тонга и Зимбабве.

Отзиви 

Преди началото на олимпийските игри основната тема на коментарите не са спортистите и спортните събития, а сигурността по време на провеждането им. Опасенията са породени от атентати във Волгоград през декември и опасността от терористичен удар. Държавният департамент на САЩ предупреждава гражданите си да бъдат бдителни по време на игрите.

Дни преди началото на Олимпиадата не са завършени хотелите за журналисти. Организации за защита на човешките права обръщат внимание на факта, че на поне 200 работници, участвали в строежите на олимпийските съоръжения, не са платени заплатите. Това е потвърдено и след проверка на МОК.

Допинг 
Първият спортист, уличен в употреба на допинг, е германската биатлонистка Ефи Захенбахер-Щеле. Вследствие на това резултатът ѝ от масовия старт на 12,5 km и резултатът на германската смесена щафета са заличени. Украинската ски бегачка Марина Лисогор, италианският бобслеист Уилям Фурлани и латвийският хокеист Виталийс Павловс също са дисквалифицирани и отстранени от игрите.

Външни препратки 
 Официална страница на игрите 
 Страница на МОК за игрите
 Международен олимпийски комитет

Източници 

 
История на Сочи